alexandrainst/scandi-wiki huggingface dataset:
Stanislaw Wabnic

Stanisław Wabnic (født 9. november 1946) er en polsk ingeniør og borgermester.

Wabnic er utdannet ved Det tekniske universitet i Częstochowska og Det tekniske universitet i Gdańsk, der han i 1979 avla doktorgraden. Han har spesialisert seg i metallurgi og arbeidet i industrien. Siden 2002 har han vært borgermester i byen Ostrzeszów. Kongen utnevnte 2. desember 2008 Wabnic til ridder av 1. klasse av Den Kongelige Norske Fortjenstorden «for fortjenstfullt virke for norske interesser i Polen.»

Referanser 

Polske borgermestere
Den Kongelige Norske Fortjenstorden
Fødsler i 1946
Arvidsjaur kirke

Arvidsjaur kirke er en korskirke av tre i Arvidsjaur i Sverige. Kirken ble oppført i perioden 1900-1902 av Felix Holmström etter tegninger av Gustaf Hermansson. Kirken ble innviet i 1903.

Kirken er bred og har en nesten kvadratisk form med et bredt midtskip og to smale sideskip. På den nordøstre siden er en sidestilt kirketårn.

Eksterne lenker 
 

Svenska kyrkans kirkebygninger i Sverige
Kirker fra 1903
1903 i Sverige
Arvidsjaur kommune
Svenske kirker fra 1900-årene
Aleksej Araktsjejev

Aleksej Andrejevitsj Araktsjejev (russisk: Алексей Андреевич Аракчеев; født , død ) var en russisk general og statsmann under Aleksander Is styre. I oppveksten var han elev av Pjotr Melissino og startet tidlig selv med å lære bort aritmetikk og geometri. Hans militære karriere startet da han ble etterspurt av tsar Paul I som artillerioffiser.

Han tjente under Paul I og Aleksander I som artilleriinspektør og arméleder, etterhvert ble han også forsvarsminister. Etter tsar Aleksander Is død og Nikolaj Is kroning mistet Aleksej Andreyevich Araktsjejev sin stilling, og han trakk seg tilbake til sitt familiegods, som etter hans død ble det inndratt av tsaren.

Referanser

Kilder 
 Dukes, Paul (1974) A History of Russia, McGraw-Hill Book Company. ISBN 0-07-018032-6 
 Jenkins, Michael (1969) Arakcheev: Grand Vizier of the Russian Empire, The Dial Press, Inc. ISBN 0-571-08222-X 

Russiske generaler
Russiske politikere
Personer fra Napoleonskrigene
Dick Molyneux

Dick Molyneux var en engelsk fotballtrener. Han var Evertons andre manager og satt fra 1889 til 1901. Han trente laget til seriemesterskap i sesongen 1890/91. Fra 1903 til 1906 var han Brentfords andre manager.

Han var manager for Everton i 386 kamper og manager for Brentford i kun tre kamper.

Engelske fotballtrenere
Fotballtrenere for Everton FC
Fotballtrenere for Brentford FC
Aspelin Ramm

Aspelin Ramm (morselskap Aspelin Ramm Gruppen AS) er et familieeiet selskap som driver handels- og eiendomsvirksomhet. Selskapet ble etablert av den svenske bergingeniøren Gustaf Aspelin i Storgaten i Oslo i 1881. Virksomheten omfattet salg av varer som jern, stål og tråd samt spader og håndverksredskaper.

Konsernet ble aksjeselskap i 1976 i forbindelse med en fusjon. Det fusjonerte selskapet fikk navnet Stål og Bygg AS. I 1978 fusjonerte selskapet med Stormbull AS og skiftet navn til Aspelin-Stormbull AS. Selskapets stålvirksomhet ble solgt i 1984 og Aspelin-Stormbull gikk inn som medeier i det nyetablerte Norsk Stål sammen med Elkem og Norsk Jernverk. I 1986 ble selskapets byggevarekjede Aspelin-Stormbull Bygg AS solgt til NKL. Minoritetsaksjonærene i Stormbull ble kjøpt ut i 1988 og selskapet skiftet navn til Aspelin Ramm Gruppen. 

I dag har Aspelin Ramm-konsernet 400 ansatte. Omsetningen var ca. 1,473 millioner kroner (2013). Konsernet har to divisjoner: 

Handelsdivisjonen, som består av Motek AS som er leverandør av verktøymateriell til bygge- og anleggsindustrien samt offshorevirksomhet. Agenturer for merkevarer som Hilti og Festool i Norge. 

Eiendomsdivisjonen, som drives gjennom Aspelin Ramm Eiendom AS og en rekke tilhørende selskaper, og som driver utvikling og forvaltning av eiendom, hovedsakelig i Oslo og østlandsregionen samt i Gøteborg og Stockholm.  
Aspelin Ramm har vært involvert i store byutviklingsprosjekter som Vulkan (Oslo) og Tjuvholmen i Oslo, samt Union Brygge i Drammen. Til sammen eier og driver selskapet 600 000 kvm bygg, hovedsakelig i Norge og Sverige. I tillegg har selskapet en portefølje av egne utviklingseiendommer. Aspelin Ramm samarbeider med utviklere som Selvaag, OBOS, Rom Eiendom, Pellerin, VEDAL og Eiendomsspar om enkeltprosjekter. Aspelin Ramm eier boligutviklingsselskapet Infill AS.

Selskapet og byggene er tildelt utmerkelser som Statens Byggeskikkpris i 2006, Oslo bys arkitekturpris i 2012, Betongelementprien i 1996 og 2012, Oslo Bys Jubileumspris i 2006 og City-prisen i 2002, 2003, 2007, 2012 og 2014 og Sundts premie i 2014. Oslo kommune ble tildelt Statens Bymiljøpris i 2012 for bl.a. Vulkan-området.

Eksterne lenker 
 Aspelin Ramms nettsider
 Vulkans nettsider www.vulkanoslo.no

Norske eiendomsselskaper
Selskaper etablert i 1881
Norske industriselskaper
1881 i Norge
William C. Cuff

William Charles Cuff (født 19. august 1869 i Liverpool, død 6. februar 1949) var en engelsk fotballtrener. Han var manager for Everton i 577 kamper mellom 1901 og 1918. Som manager vant han ligaen i sesongen 1914/15 og FA-cupen i 1906.

Engelske fotballtrenere
Fotballtrenere for Everton FC
Personer fra Liverpool
Olympia Snowe

Olympia Jean Bouchles Snowe McKernan (født 21. februar 1947 i Augusta i Maine) er en amerikansk republikansk politiker. Snowe er andregenerasjons innvandrer fra Hellas. Hun er utdannet statsviter fra University of Maine. Da hennes mann, Peter Snowe, døde i en trafikkulykke i 1973, stilte Olympia til valg for å overta hans sete i delstatsforsamlingen, og vant i en alder av 26 år. I 1978 ble hun valgt inn i Representantenes hus, og ble gjenvalgt syv ganger. Hun ble valgt til senator i 1994, og inntok embetet 4. januar 1995. Hun vant gjenvalg med stor margin i både 2000 og 2006, men tok ikke gjenvalg i 2012.

Snowe regnes som en moderat republikaner.

Referanser

Eksterne lenker 
 
 
 
 

Senatorer fra Maine
Kongressrepresentanter fra Maine
Politikere fra USA
Personer fra Kennebec County i Maine
Kvinnelige senatorer i USA
Jeanette Bonnier

Johanna Margareta Jeanette Bonnier (født 23. januar 1934 i Sveits, død 16. april 2016 i Stockholm) var en svensk journalist, manusforfatter og forfatter. Hun eide en tiendedel av Bonnier-konsernet. Veckans Affärer oppga i 2013 formuen hennes til 2,7 milliarder svenske kroner.

Bonnier begynte som reporter i avisen Expressen i 1952. Hun arbeidet i flere år som reporter på Vecko-Journalen, Filmjournalen og Bildjournalen. Bonnier var styremedlem i Bonnier, Svensk Filmindustri, Expressen og Dagens Nyheter.

Hun var datter av Albert Bonnier jr. og var gift med Jörn Donner.

Se også 
 Bonnier (slekt)

Referanser

Eksterne lenker 
 
 

Svenske forfattere
Svenske journalister
Bonnierslekten
Richard Burr

Richard Mauze Burr (født 30. november 1955 i Charlottesville i Virginia) er en amerikansk senator for Nord-Carolina.

Burr ble valgt inn i Representantenes hus i 1994, og satt der i fem perioder, fra 1995 til 2005. I 2004 stilte han som kandidat til USAs senat, da John Edwards trakk seg fra sitt senatsete for å stille som visepresidentkandidat for John Kerry. Burr vant 52% – 47% etter en av de mest kostbare valgkampene i landet dette året. Før sin politiske karriere arbeidet han i det private næringslivet hos Carswell Distributing.

Retten til våpen 
Burr støtter retten til å bære våpen og stemte imot lovforslaget i 2013 som innebar bakgrunnsundersøkelser på våpenkjøpere. Han har støttet lovforslag for å hindre Krigsveterandepartementet fra å legge til navnene til veteraner automatisk i et nasjonalt system for bakgrunnsjekk (National Instant Criminal Background Check System; NICS) om departementet har gitt økonomisk støtte eller lån uten sikkerhetsstillelse for å ivareta deres økonomi grunnet mentale problemer. Personer som finnes i NICS-systemet har ikke tillatelse til å kjøpe eller eie skytevåpen i USA.

Referanser

Eksterne lenker 
 }
 
 
  Richard Burr – biografi hos Senatet.

Senatorer fra Nord-Carolina
Kongressrepresentanter fra Nord-Carolina
Personer fra Winston-Salem
Personer fra Charlottesville
HeidelbergCement

HeidelbergCement er et tysk sement- og byggemateriale selskap.  Det er (2010) verdens tredje største sementprodusent og verdens største produsent av tilslag (pukk og grus). Selskapet er verdens fjerde største produsent av ferdigbetong. I 2008 produserte selskapet 79 millioner tonn sement, 240 millioner tonn tilslag og 35 millioner kubikkmeter ferdigbetong. Selskapet sysselsetter 53 000 mennesker på 2 600 avdelinger i over 40 land, med årlig omsetning på EUR 11 milliarder. 

Selskapet er notert på Frankfurt-børsen med ticker HEIC. Den tyske Merckle-familien var i mange år en dominerende eier, men reduserte sin eierandel i 2009. Oljefondet kom da inn på eiersiden med en eierandel på 3 %.

Selskapet ble grunnlagt den 5. juni 1874 av Johann Philipp Schifferdecker, ved Heidelberg, Baden-Württemberg, Tyskland.

I 1999 overtok selskapet det norsk-svenske selskapet Scancem AB. I den norske virksomheten til HeidelbergCement inngår selskapene NorBetong (ferdigbetong), Norcem (sement), NorStone (tilslag) og Renor (alternativt brensel).

Eksterne lenker
 

Sementindustri
Tyske industriselskaper
Etableringer i 1874
Jim Inhofe

James Mountain «Jim» Inhofe (, født 17. november 1934 i Des Moines i Iowa) er en amerikansk republikansk politiker. Han har vært senator for delstaten Oklahoma siden 1994. Før dette var han valgt til Representantenes hus fra Oklahomas 1. distrikt 1987–1994. Inhofe går av som senator 3. januar 2023 og vil bli erstattet av en ny senator valgt i et suppleringsvalg 8. november 2022.

Liv og virke

Bakgrunn
Han ble født i Iowa, og flyttet med familien til Tulsa i Oklahoma som barn. Etter Tulsa Central High School tjenestegjorde han i United States Army 1957–1958. Inhofes høyere utdannelse består i en bachelorgrad fra University of Tulsa fra 1973. 

Før han ble politiker på heltid, jobbet han i 30 år i næringslivet. Inhofe jobbet først innen flyindustrien, senere som eiendomsinvestor og som administrerende direktør i forsikringsselskapet Quaker Life Insurance Company, som ble nedlagt i 1980-årene.

Politisk karriere
Han ble politisk aktiv i midten av 1960-årene, og satt i Oklahomas lovgivende forsamling 1967–1969 og delstatssenat 1969–1977. Han var republikanernes kandidat til guvernør i 1974 og kongressrepresentant i 1976, men tapte. Inhofe var borgermester i Tulsa 1978–1984, hvorpå han vant valget til Representantenes hus i 1986. I 1994 valgte daværende senator David L. Boren å fratre, og Inhofe vant med stor margin i et ekstraordinært senatsvalg. Han har siden blitt gjenvalgt med desto større margin, og satt som formann i Senatets komité for miljøvern og offentlige arbeider 2003–2007.

I 2007 ble han regnet blant USAs mest konservative senatorer av National Journal. Han ser på det vitenskapelige konsensus om menneskeskapt global oppvarming som et bedrag. Han har også ivret for å gi engelsk eksklusiv status som offisielt språk i USA, og støtter tiltak som søker å begrense ulovlig innvandring. 

Jim Inhofe stilte som kandidat til Senatet i 1994 under slagordet «God, guns and gays», og er kjent som motstander av særlige rettigheter til homofile, spesielt i militæret. Han ønsker å grunnlovsfeste et forbud mot likekjønnet ekteskap.

Referanser

Eksterne lenker 
 
 
 
 

Senatorer fra Oklahoma
Kongressrepresentanter fra Oklahoma
borgermestere i Oklahoma
Forretningsfolk fra USA
Personer fra Tulsa
Personer fra Des Moines
Orrin Hatch

Orrin Grant Hatch (1934–2022) var en amerikansk republikansk senator som representerte delstaten Utah. Fra 6. januar 2015 til 3. januar 2019 var han president pro tempore i USAs senat. Hatch var utdannet jurist fra Brigham Young University og University of Pittsburgh.

Han stilte til valg til Senatet i 1976, i sin første politiske kampanje noensinne, og vant. Han ble siden gjenvalgt seks ganger med stor margin. I 2000 stilte Hatch som presidentkandidat for det republikanske nominasjonsvalget, men tapte for George W. Bush. Da Hatch gikk han av som senator i 2019, hadde han sittet i 42 år. Det gjorde han til den sjette lengstsittende senatoren gjennom historien.

Referanser

Eksterne lenker 
 Orrin Hatch  – nettside hos Senatet.
 
 

Senatorer fra Utah
Jurister fra USA
Politikere fra USA
Alumni fra Brigham Young University
Personer fra Pittsburgh
Mikael Sehul

Mikael Sehul (tigrinja for «Mikael den kløktige») (1692–1784) var en etiopisk ras (adelstittel som omtrent tilsvarer hertug) som var de facto hersker av Etiopia gjennom 25 år som rådgiver for en serie svake keisere. 

Mikael Sehul var en viktig politiker i Zemene Mesafintperioden i Etiopia, som betød en svekkelse av det salomonske dynasti, Etiopias herskerdynasti fra gjennom ca 3000 år fram til 1974. 

Den skotske oppdageren James Bruce møtte Sehul under sin reise i Etiopia, og skildret møtet i sin Travels to Discover the Source of the Nile (1790).

Referanser 

Etiopiske politikere
Personer fra Tigray
Fødsler i 1691
Dødsfall i 1779
Langfjordjøkelen

Langfjordjøkelen (nordsamisk: Bártnatvuonjiehkki) er en isbre mellom Loppa kommune i Finnmark og Kvænangen kommune Troms.

Den har et areal på 7,49 km² og er den 34. største isbreen i Norge, og den tredje største i både Finnmark og Troms. Den ligger vest for Langfjorden, som den er oppkalt etter. 

Det høyeste punktet på breen er  meter over havet, noe som er det niende høyeste punktet i Finnmark.

Se også 
Norges isbreer
Fjell i Finnmark

Referanser 

Breer i Troms og Finnmark
Loppas geografi
Kvænangens geografi
Herb Kohl

Herbert H. «Herb» Kohl (født 7. februar 1935 i Milwaukee, Wisconsin i USA) er en amerikansk demokratisk politiker. Han er utdannet ved University of Wisconsin-Madison og Harvard University. I 1988 stilte han til valg i Senatet, og vant. Han ble gjenvalgt i 1994, 2000 og 2006, men stilte ikke til gjenvalg i 2012. Kohl er arving til en kjede dagligvareforretninger, og eier National Basketball Association (NBA)-laget Milwaukee Bucks.

Referanser

Eksterne lenker 
 

Senatorer fra Wisconsin
Personer fra Milwaukee County i Wisconsin
Personer tilknyttet Harvard
Fødsler i 1935
Kamban forlag

Kamban forlag var et norsk forlag som var eid av journalisten og nazipolitikeren  Hans S. Jacobsen (1901–1980). Det var ideologisk nært knyttet til Vidkun Quislings tyskvennlige fascistparti Nasjonal Samling (NS) under andre verdenskrig 1940–1945, og er omtalt som et av NS-forlagene sammen med Blix forlag, Atlantic forlag, Viking forlag, Stenersens Forlag og Centralforlaget.

Før andre verdenskrig hadde forlaget navn etter Jacobsens tidsskrift, Ragnarok. Forlaget utviklet seg under okkupasjonen til et selvstendig nasjonalsosialistisk forlag med personlig profil. Ikke minst ble forlaget preget av litteratur av og for frontkjempere, norske frivillige i tysk krigstjeneste på østfronten, med forfattere som Per Imerslund, Olav Arnesen, Bernhard Bolsmo, Gerhard Severud og Oscar Barth. Halldis Neegaard Østbye utga også bøker på Kamban, likeledes Kåre Bjørgen; dessuten utkom flere barnebøker preget av nasjonalsosialistisk ideologi. Forlaget ble gjenstand for alvorlige inndragninger og konfiskasjoner under rettsoppgjøret etter andre verdenskrig. Senere startet Jacobsen opp på nytt under navnet Store Bjørn Forlag der han bl.a. utga Ralph Hewins bok om Quisling.

Forfattere tilknyttet Kamban 

 Per Imerslund
 Olav Arnesen
 Bernhard Balsmo
 Oscar Barth
 Halldis Neegaard Østbye
 Kåre Bjørgen
 Mita Hartmann
 Eugene Olaussen

Bøker utgitt på Kamban 

 Pegasus på flukt, Lars Hansen (1940)
 Jeg flyktet fra England, Willy Bjørneby (1941)
 Eld og blod, Kåre Bjørgen (1941)
 Norwegen (1943)
 Videre i passgang, opplevelser i Mexico og Spania, Per Imerslund (1944)
 Djala den dumme F. Faye og R. Qvam (1944)
 Karavanen ved Den persiske bukt – F. Steuben (1944)
 Kambans indianerromaner med fortellinger om Tecumsehs liv gjengitt fra gamle kilder. Med illustrasjoner og kunsttrykkbilag F. Steuben (1944)

 Slik talte Zarathustra, Friedrich Nietzsche (1944)
 En musikus, Mita Hartmann (1943)
 Stifinnere Bjørn Bruse (1945)
 Fra Kreml til Youngsorget'',  Eugène Olaussen (1945)  (Boka ble beslaglagt og makulert, kun 10 eksemplarer er i sirkulasjon).

Referanser 

Norske forlag
Nasjonal Samling
Saxby Chambliss

Clarence Saxby Chambliss (født 10. november 1943 i Warrenton, Nord-Carolina i USA) er  en amerikansk republikansk politiker. Han er senator for delstaten Georgia.

Chambliss ble valgt inn i Representantenes hus i 1994, og satt der i fire perioder, fra 1995 til 2003. Han stilte til valg til Senatet mot sittende senator Max Cleland i 2002, og vant. Chambliss kampanje ble kritisert for å ha angrepet Cleland, en veteran som ble skadet i Vietnamkrigen, for påstått utilstrekkelig innsats i krigen mot terror.

I 2008 stilte Chambliss til gjenvalg. Siden hverken han eller motstander Jim Martin fikk over 50% av stemmene gikk valget til andre valgomgang, hvor Chambliss vant 57,5% – 42,5%.

Referanser

Eksterne lenker 
 Saxby Chambliss – nettside hos Senatet.
 

Senatorer fra Georgia
Kongressrepresentanter fra Georgia
Personer fra Warren County i Nord-Carolina
Personer fra Shreveport
Eilert Solstad

Eilert Solstad (født 15. desember 1961) er en norsk bassist, best kjent fra bandene Cadaver og PearlyCatz, også som låtskriver på albumet Hallingpünk for sistnevnte. Han var med og startet rocke-bandene Syndicate Of Swing i 1983 og Lost Luggage.

Han har også vært gjest i bandet Run Dog Run. Og andre mindre kjente band han har vært medlem av er: MT Hammed, Råhøy og The Hitmen.

Diskografi 
Cadaver
 ...In Pains (Studioalbum, 1992)
PearlyCatz
 Hallingpünk (Studioalbum, 2008)
Run Dog Run
 Masterplan (Studioalbum, 1995) 
Syndicate Of Swing
 Syndicate Of Swing (Studioalbum, 1987)
Lost Luggage
 Storage (Studioalbum, 1995)

Referanser 

Norske bassister
Norske death metal-musikere
Cadaver-medlemmer
Strupbreen

Strupbreen er en isbre i Lyngen kommune i Troms og Finnmark. Den ligger i den nordlige delen av Lyngsalpan, på vestsida av fjorden Lyngen. Sammen med Koppangsbreen på sørsida av Koppangsfjellet danner Strupbreen en sammenhengende isbre med et areal på 14 km². Den er med dette den 24. største isbreen på det norske fastlandet.

Se også 
Norges isbreer

Breer i Troms og Finnmark
Lyngens geografi
Freden i København

Freden i København, Københavnsfreden, er en betegnelse på en fredsavtale mellom Sverige og Danmark-Norge, inngått i København den . Etter freden i Roskilde av  brøt det ut krig igjen i juni 1658. Freden i København bekreftet fredsavtalen fra 1658 med unntak av at Sverige måtte gi tilbake Trondhjems len og Bornholm. Sverige aksepterte også fremmede krigsfartøy i Østersjøen.

Eksterne lenker 
 Freden i København 1660 – Danmarkshistorien

København
København
København
Traktater av 1660
1660-årene i Danmark
1660-årene i Sverige
1660-årene i Norge
1660 i Europa
Khalkidiki

Khalkidiki, også kalt Halkidiki eller Khalkidike (gresk: Χαλκιδική, av khalkos i betydningen kobber) er et prefektur i Hellas. Det ligger i den sørøstlige delen av periferien Sentral-Makedonia. Kholomontas eller Kholomonfjellene ligger nord i de sentrale områdene.

En stor halvøy utgjør mesteparten av prefekturet og ligger nordvest i Egeerhavet. Halvøya ser ut som en hånd med tre «fingre» – Pallene (i dag Kassandra), Sithonia og Agion Oros (i antikken kalt Akte), med fjellet Athos og klostrene her. Hovedstaden er Polygyros, lokalisert i midten av halvøya. Khalkidiki er i dag en populært mål for turister i sommermånedene. Prefekturet grenser bare til prefekturet Thessaloniki i nord.

Historie 
I antikken var Khalkidiki en del av Trakia. De første greske bosetterne kom til området fra Khalkis og Eretria, byer på Evvia, en gang på 700-tallet f.Kr. og grunnla byer som Mende, Torone og Skione. En ny bølge med emigranter kom fra Andros på 500-tallet f.Kr. Filosofen Aristoteles ble her i byen Stageira i 384 f.Kr. Byen hans ble herjet av Filip II av Makedonia, og innbyggerne fordrevet. Da Filip fikk Aristoteles som lærer for sin sønn Aleksander var betingelsen at Filip gjenoppbygde Stageira, kjøpte fri de som var solgt som salver og lot de forviste komme tilbake.

Gruvedrift 
Kassandra-gruvene har vært i drift siden 500-tallet f.Kr, og 33 millioner tonn gull hentet ut. Gruveområdet i Khalkidiki er del av det serbo-makedonske malmbeltet som har frembrakt gull, sølv, kobber, bly og sink til og fra siden Filip av Makedonias dager. Siden slutten av 2011 har det vært stor uro rundt de miljømessige konsekvensene av gruvedriften.

Antikke byer 
 Olynthos
 Potidaea
 Palaiokhori

Kommuner

Kjente innbyggere 
 Aristoteles (født 384 f.Kr., død 322 f.Kr.), filosof
 Sokratis Malamas (født 29. september, 1957 i Sykia), gresk sanger
 Manolis Mitsias (født 1944 in Doumpia), gresk sanger
 Grigoris Arnaoutoglou (født 1970), TV-vert

Referanser

Eksterne lenker 
 
 Turistguide
 Khakidiki på e-city.gr
 in-chalkidiki.com

 
Halvøyer i Hellas
Hellas' prefekturer
Sentral-Makedonia
Greta Andersen

Greta Andersen (født 1. mai 1927 i København) var en dansk svømmer som deltok i de olympiske leker 1948 i London.

Andersen ble olympisk mester i svømming under OL 1948 i London. Hun vant 100 meter fri med tiden 1.06,3 to tidels sekund foran Ann Curtis fra USA. Hun var også med på det danske laget som kom på andreplass på 4 x 100 meter fri bak USA. De andre på laget var Eva Arndt-Riise, Karen Harup og Fritze Carstensen.

Andersen satte flere rekord i langdistansesvømming, over Den engelske kanal for kvinner  begge veier, fra Frankrike til England, 11 timer og et minutt og fra England til Frankrike 13 timer og ti minutter. Verdensrekord på både 10 miles og 25 miles. Men også på korte distanser som på 100 yards.

I midten på 1950-tallet emigrerte hun til USA og bosatte seg i Long Beach i  California hvor hun senere fikk amerikansk statsborgerskap.

OL-medaljer 
 1948  London -  Gull i svømming for kvinner, 100 meter fri
 1948  London -  Sølv i svømming for kvinner, 4 x 100 meter fri  Danmark

Eksterne lenker 
 

Personer fra København
Danske svømmere
Olympiske mestere for Danmark
Olympiske sølvmedaljevinnere for Danmark
Olympiske medaljevinnere i svømming
Europamestere i svømmesport for Danmark
EM-sølvmedaljevinnere i svømmesport for Danmark
EM-bronsemedaljevinnere i svømmesport for Danmark
Deltakere for Danmark under EM i svømmesport 1947
Medaljevinnere under Sommer-OL 1948
Deltakere for Danmark under Sommer-OL 1948
Svømmere under Sommer-OL 1948
Deltakere for Danmark under EM i svømmesport 1950
Deltakere for Danmark under Sommer-OL 1952
Svømmere under Sommer-OL 1952
Alfred Loomis

Alfred Loomis (født 15. april 1913, død 7. september 1994) var en amerikansk seiler som deltok i de olympiske leker 1948 i London.

Loomis ble olympiske mester i seiling under OL 1948 i London. Han var med på den amerikanske båten «Llanoria» som vant 6-meter klassen foran den argentinske båten «Djinn» og «Ali baba II» fra Sverige. Seilingene  ble avviklet utenfor Torquay i perioden 3. til 12. august 1948. Mannskapet på «Uanoria» besto av Herman Whiton, Alfred Loomis, James Weekes, James Smith og Michael Mooney

OL-medaljer 
 1948  London –  Gull i seiling, 6-meter klassen   USA

Eksterne lenker 
 

Seilere fra USA
Medaljevinnere under Sommer-OL 1948
Deltakere for USA under Sommer-OL 1948
Seilere under Sommer-OL 1948
Olympiske mestere for USA
Olympiske medaljevinnere i seiling